pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รองนายกรัฐมนตรี กล่าวถ้อยแถลงในการประชุมคณะกรรมาธิการว่าด้วยการป้องกันอาชญากรรม และความยุติธรรมทางอาญาที่ออสเตรีย
วันจันทร์ที่ 14 พฤษภาคม 2561
รองนายกรัฐมนตรี กล่าวถ้อยแถลงในการประชุมคณะกรรมาธิการว่าด้วยการป้องกันอาชญากรรม และความยุติธรรมทางอาญาที่ออสเตรีย
รองนายกรัฐมนตรี กล่าวถ้อยแถลงในการประชุมคณะกรรมาธิการว่าด้วยการป้องกันอาชญากรรม
และความยุติธรรมทางอาญาที่ออสเตรีย
เมื่อวันที่ 14 พฤษภาคม 2561 เวลา 10.00 น. พลอากาศเอก ประจิน จั่นตอง รองนายกรัฐมนตรีและรัฐมนตรีว่าการกระทรวงยุติธรรม ในฐานะหัวหน้าคณะผู้แทนไทยพร้อมด้วยคณะ ได้เข้าร่วมการประชุมคณะกรรมาธิการว่าด้วยการป้องกันอาชญากรรมและความยุติธรรมทางอาญา สมัยที่ 27 (27th United Nations Congress on Crime Prevention and Criminal Justice : CCPCJ) ซึ่งมีกําหนดจัดขึ้นระหว่างวันที่ 14-18 พฤษภาคม 2561 ณ อาคารศูนย์การประชุมนานาชาติเวียนนา สาธารณรัฐออสเตรีย
ในการเข้าร่วมการประชุมครั้งนี้ พลอากาศเอก ประจิน จั่นตอง หัวหน้าคณะผู้แทนไทย ได้รับเกียรติให้ขึ้นกล่าวถ้อยแถลง โดยมีเนื้อหาระบุถึงความสําคัญของการประชุม CCPCJ และหน่วยงานที่เกี่ยวข้องในการจัดการกับปัญหาอาชญากรรมข้ามชาติ ซึ่งเป็นที่ทราบกันดีว่า อาชญากรรมและภัยคุกคามความมั่นคงในปัจจุบันเป็นไปในลักษณะข้ามพรมแดน ดังนั้นทุกประเทศจึงต้องหันมาร่วมมือกันแก้ไขปัญหาดังกล่าว นอกจากนี้ยังได้เน้นย้ําว่าประเทศไทยให้ความสําคัญกับกลไกความตกลงระหว่างประเทศในการแก้ไขปัญหาในลักษณะองค์รวม โดยได้ยกตัวอย่างที่ไทยจัดตั้งศูนย์ประสานการรักษาความมั่นคงปลอดภัยระบบคอมพิวเตอร์ประเทศไทย เพื่อตอบสนองต่อปัญหาอาชญากรรมคอมพิวเตอร์ที่เกี่ยวข้องกับอาชญากรรมและความมั่นคง เพื่อสนับสนุนข้อมูลให้แก่หน่วยงานที่เกี่ยวข้อง พร้อมทั้งได้กล่าวถึงความสัมพันธ์อันดีระหว่างประเทศไทยกับสํานักงานว่าด้วยยาเสพติดและอาชญากรรมแห่งสหประชาชาติ (United Nations Office on Drugs and Crime : UNODC) ซึ่งพระเจ้าหลานเธอพระองค์เจ้าพัชรกิติยาภา ในฐานะทูตสันถวไมตรี ด้านหลักนิติธรรมสําหรับภูมิภาคเอเชียตะวันออกเฉียงใต้ ได้ทรงส่งเสริมความร่วมมือระหว่างอาเซียนและ UNODC เพื่อเพิ่มการเข้าถึงความยุติธรรมในภูมิภาค
การประชุมคณะกรรมาธิการว่าด้วยการป้องกันอาชญากรรมและความยุติธรรมทางอาญา (CCPCJ) เป็นหนึ่งในความร่วมมือด้านการป้องกันอาชญากรรมและความยุติธรรมทางอาญาระหว่างประเทศไทยกับสํานักงานว่าด้วยยาเสพติดและอาชญากรรมแห่งสหประชาชาติ (UNODC) ซึ่งเป็นการประชุมประจําปีที่กําหนดจัดขึ้นทุกปี ณ กรุงเวียนนา สาธารณรัฐออสเตรีย โดยคณะกรรมาธิการสหประชาชาติว่าด้วยการป้องกันอาชญากรรมและความยุติธรรมทางอาญา เป็นคณะกรรมาธิการภายใต้คณะมนตรีเศรษฐกิจและสังคมแห่งสหประชาชาติ (CCPCJ) ประกอบด้วยสมาชิกจํานวนทั้งสิ้น 40 ประเทศ โดยประเทศไทยเป็นหนึ่งในประเทศที่ได้รับการคัดเลือกให้เป็นสมาชิก
หมายเหตุ : วันและเวลาในข่าว เป็นวันและเวลาท้องถิ่นของสาธารณรัฐออสเตรีย ซึ่งช้ากว่าประเทศไทยประมาณ 5 ชั่วโมง
.....................................................................................................
กลุ่มประชาสัมพันธ์และเผยแพร่ สํานักโฆษก
ข้อมูลโดย พลอากาศเอก มณฑล สัชฌุกร
โฆษกประจํารองนายกรัฐมนตรี (พลอากาศเอก ประจิน จั่นตอง)
รัฐบาลไทย-ข่าวทำเนียบรัฐบาล-รมว.ยุติธรรม เป็นสักขีพยานลงนาม MOU สร้างหมู่บ้าน/ชุมชนมั่นคง ปลอดภัยยาเสพติด
วันพฤหัสบดีที่ 25 พฤษภาคม 2560
รมว.ยุติธรรม เป็นสักขีพยานลงนาม MOU สร้างหมู่บ้าน/ชุมชนมั่นคง ปลอดภัยยาเสพติด
พิธีลงนามบันทึกความเข้าใจ (MOU) ว่าด้วยความร่วมมือในการดําเนินงานป้องกันและแก้ไขปัญหายาเสพติด เพื่อสร้างหมู่บ้าน/ชุมชนมั่นคง ปลอดภัยยาเสพติด
เมื่อวันพุธที่ ๒๔ พฤษภาคม ๒๕๖๐ เวลา ๐๙.๐๐ น.
ณ ห้องแกรนด์ ไดมอนด์ บอลรูม อาคารอิมแพค ฟอรั่ม เมืองทองธานี จังหวัดนนทบุรี
นายสุวพันธุ์ ตันยุวรรธนะ รัฐมนตรีว่าการกระทรวงยุติธรรม
ในฐานะผู้อํานวยการศูนย์อํานวยการป้องกันและปราบปรามยาเสพติดแห่งชาติ (ผอ.ศอ.ปส.)
เป็นสักขีพยานในพิธีลงนามบันทึกความเข้าใจ (MOU)
ว่าด้วยความร่วมมือในการดําเนินงานป้องกันและแก้ไขปัญหายาเสพติด
เพื่อสร้างหมู่บ้าน/ชุมชนมั่นคง ปลอดภัยยาเสพติด
ระหว่างนายศิรินทร์ยา สิทธิชัย เลขาธิการ ป.ป.ส.
กับว่าที่ร้อยตรี สมพูนทรัพย์ กล้าวิกรณ์ เลขาธิการสภาเกษตรกรแห่งชาติ
ซึ่งสาระสําคัญของ MOU ฉบับดังกล่าว คือ
การบูรณาการความร่วมมือกันระหว่าง ๒ หน่วยงาน
ในการอบรมสมาชิกสภาเกษตรกรให้มีความรู้ ความเข้าใจเกี่ยวกับโทษและพิษภัยของยาเสพติด
เพื่อนําความรู้ดังกล่าวไปถ่ายทอดยังเกษตรกรในหมู่บ้าน
และมีส่วนร่วมในการกําหนดแนวทางป้องกันและแก้ไขปัญหายาเสพติดในพื้นที่ของตน
โอกาสนี้ รัฐมนตรีว่าการกระทรวงยุติธรรม
ได้มอบนโยบายการขับเคลื่อนงานป้องกันและแก้ไขปัญหายาเสพติดในระดับพื้นที่
ให้กับสมาชิกสภาเกษตรกรและหน่วยงานราชการที่เกี่ยวข้อง กว่า ๖๐๐ คน ดังนี้
๑. เน้นการสร้างภาคีเครือข่ายประชารัฐที่เข้มแข็ง รวมทั้งบูรณาการความร่วมมือของหน่วยงานภายใน
และภายนอกประเทศในการป้องกันและแก้ไขปัญหายาเสพติด
๒. ยึดหลักการทํางานตามนโยบายของนายกรัฐมนตรี โดยตระหนักถึงผลประโยชน์ของประชาชนเป็นที่ตั้ง
และ ๓. ภายหลังจากการอบรมเพื่อเสริมสร้างองค์ความรู้
จะต้องมีการขับเคลื่อนจนนําไปสู่การปฏิบัติที่เป็นรูปธรรมชัดเจน
นอกจากนี้ รัฐมนตรีว่าการกระทรวงยุติธรรม ได้กล่าวถึงความสําคัญของหมู่บ้านและชุมชน
เพราะถือว่าเป็นจุดแตกหักของการแก้ไขปัญหายาเสพติด
โดยกระทรวงยุติธรรมพร้อมร่วมมือกับเครือข่ายสภาเกษตรกรทุกพื้นที่
ทั้งเรื่องแก้ไขปัญหายาเสพติดและปัญหาอื่นๆ
รัฐมนตรีว่าการกระทรวงยุติธรรม ยังได้ขอความร่วมมือส่วนราชการโดยเฉพาะผู้ว่าราชการจังหวัด
สร้างความเข้มแข็งให้กับหมู่บ้านและชุมชน โดยบูรณาการการทํางานแบบสมบูรณ์
รวมถึงการเดินงานยุติธรรมชุมชนของกระทรวงยุติธรรม
ร่วมกับกลไกระดับหมู่บ้านของกระทรวงมหาดไทย เพื่อลดความเหลื่อมล้ําในสังคม
รัฐบาลไทย-ข่าวทำเนียบรัฐบาล-ชี้แจงประเด็นข่าว  กรณีข้อเรียกร้องให้ตรวจสอบการโฆษณาแฝงของธุรกิจน้ำเมาในการจัดงานถนนคนเดินของจังหวัด
วันอังคารที่ 17 ธันวาคม 2562
ชี้แจงประเด็นข่าว  กรณีข้อเรียกร้องให้ตรวจสอบการโฆษณาแฝงของธุรกิจน้ําเมาในการจัดงานถนนคนเดินของจังหวัด
ชี้แจงประเด็นข่าว กรณีข้อเรียกร้องให้ตรวจสอบการโฆษณาแฝงของธุรกิจน้ําเมาในการจัดงานถนนคนเดินของจังหวัด
จากการที่มีสื่อนําเสนอข่าวว่ามีผู้วิจารณ์กรณี รองผู้ว่าราชการจังหวัดนครปฐมร่วมกับบริษัทเครื่องดื่มแอลกอฮอล์ และผู้ประกอบการร้านเหล้าผับบาร์ แถลงข่าวเปิดงานสตรีทฟู้ด และคอนเสิร์ตลานเบียร์ และกรณีผู้ว่าราชการจังหวัดพังงาร่วมเป็นประธานเปิดงานเทศกาลดนตรีกับลานเบียร์และมีการโฆษณา ซึ่งไม่เป็นไปตามเงื่อนไขที่กฎหมายกําหนด ทําให้สังคมตั้งข้อสงสัยว่าเป็นการเปิดโอกาสให้มีการจําหน่ายและโฆษณาตราสัญลักษณ์เครื่องดื่มแอลกอฮอล์ที่ผิดกฎหมาย และกิจกรรมส่งเสริมการขายแอบแฝงโฆษณาที่สุ่มเสี่ยงต่อความปลอดภัยแก่ เด็ก เยาวชน ครอบครัวและนักท่องเที่ยว จึงเรียกร้องให้หน่วยงานที่เกี่ยวข้องชี้แจงข้อเท็จจริง
จังหวัดนครปฐม และจังหวัดพังงา ได้ชี้แจงข้อเท็จจริง ดังนี้
1. งานสตรีทฟู้ด FOOD FUN FRIEND #Chang ChillPark #ชิลล์ไม่มีพัก จัดโดยหอการค้าจังหวัดนครปฐม ได้เชิญผู้ว่าราชการจังหวัดเข้าร่วมแถลงข่าวการจัดงานดังกล่าว ในวันที่ ๒๑ พฤศจิกายน ๒๕๖๒ และผู้ว่าราชการจังหวัดได้มอบหมายนายสุพจน์ ยศสิงห์คํา รองผู้ว่าราชการจังหวัดเข้าร่วมงานแถลงข่าว ในการแถลงข่าวมีเนื้อหาเกี่ยวกับการจัดมหกรรมอาหารของดีนครปฐมในรูปแบบการจัดสตรีทฟู้ด ซึ่งสอดคล้องกับศักยภาพของจังหวัดนครปฐมในการเป็นเมืองแห่งอาหารในอนาคต และภาคเอกชนได้กล่าวถึงรูปแบบการจัดงานและประโยชน์ที่ประชาชนจะได้รับ ซึ่งไม่มีการกล่าวถึงกิจกรรมการจัดลานเบียร์ในงานแต่อย่างใด และสัญลักษณ์ที่ปรากฏในงาน เป็นสัญลักษณ์ในฉลากขวดน้ําเท่านั้น ไม่ได้เกี่ยวข้องกับการโฆษณาประชาสัมพันธ์เครื่องดื่มแอลกอฮอล์ ตามที่มีการเสนอข่าวแต่อย่างใด
2. สําหรับจังหวัดพังงา การจัดกิจกรรมส่งเสริมการท่องเที่ยวในช่วงเปิดฤดูกาลท่องเที่ยวจังหวัดพังงา โดยการจัดกิจกรรม Event Marketing งาน “Phang Nga Music Festivel 360” ตอน ล่องเรือหารัก เกาะแน่นๆ นะน้อง จัดโดยการท่องเที่ยวแห่งประเทศไทย จังหวัดพังงา ในวันที่ 13-14 ธันวาคม 2562 รวม 2 คืน เริ่มตั้งแต่เวลา 18.00-24.00 น. เพื่อส่งเสริมการท่องเที่ยว กระตุ้นเศรษฐกิจและเผยแพร่ศิลปวัฒนธรรม ทั้งนี้ การท่องเที่ยว แห่งประเทศไทย กระทรวงท่องเที่ยวและกีฬา ได้เชิญรัฐมนตรีว่าการกระทรวงท่องเที่ยวและกีฬา เป็นประธานในพิธีเปิดกิจกรรมดังกล่าว แต่ไม่สามารถเดินทางมาเป็นประธานได้จึงได้มอบให้ผู้ว่าราชการจังหวัดพังงา เป็นประธานเปิดงานดังกล่าวแทน จังหวัดพังงา ไม่เกี่ยวข้องกับการโฆษณา ประชาสัมพันธ์เครื่องดื่มแอลกอฮอล์ หรือการจําหน่ายตามที่มีการเสนอข่าวแต่อย่างใด
ทั้งนี้ จังหวัดนครปฐม และจังหวัดพังงา ได้มีการบังคับใช้กฎหมายที่เกี่ยวข้องกับ พ.ร.บ. ควบคุมเครื่องดื่มแอลกอฮอล์อย่างต่อเนื่อง ทั้งในรูปแบบการรณรงค์งดดื่มแอลกอฮอล์ รวมไปถึงการตรวจสถานบริการที่เข้าข่ายและได้มีการดําเนินการทางกฎหมายกับผู้ที่กระทําความผิดอย่างเข้มงวด.
**********************
กองสารนิเทศ สํานักงานปลัดกระทรวงมหาดไทย
โทร 0-22224131-2
รัฐบาลไทย-ข่าวทำเนียบรัฐบาล-นายกรัฐมนตรีแสดงความห่วงใยเกษตรกร โดยเร่งรัดหน่วยงานที่เกี่ยวข้องสร้างการรับรู้ ส่งเสริมการมีส่วนร่วม เพื่อแก้ไขปัญหาด้านราคาสินค้าเกษตรตกต่ำอย่างครบวงจร
วันอังคารที่ 12 มิถุนายน 2561
นายกรัฐมนตรีแสดงความห่วงใยเกษตรกร โดยเร่งรัดหน่วยงานที่เกี่ยวข้องสร้างการรับรู้ ส่งเสริมการมีส่วนร่วม เพื่อแก้ไขปัญหาด้านราคาสินค้าเกษตรตกต่ําอย่างครบวงจร
นายกรัฐมนตรีแสดงความห่วงใยเกษตรกร โดยเร่งรัดหน่วยงานที่เกี่ยวข้องสร้างการรับรู้ ส่งเสริมการมีส่วนร่วม เพื่อแก้ไขปัญหาด้านราคาสินค้าเกษตรตกต่ําอย่างครบวงจร
วันนี้ (12 มิถุนายน 2561) เวลา 13.45 น. ณ บริเวณอาคารเฉลิมพระเกียรติฯ มหาวิทยาลัยราชภัฏนครสวรรค์ จังหวัดนครสวรรค์ พลเอก ประยุทธ์ จันทร์โอชา นายกรัฐมนตรี กล่าวภายหลังการประชุมคณะรัฐมนตรีนอกสถานที่อย่างเป็นทางการ โดยได้แสดงความห่วงใยในปัญหาของเกษตรกร และได้เน้นย้ําการพัฒนาและสร้างการรับรู้เพื่อความเข้าใจที่ถูกต้อง เนื่องจากบางกลุ่มยังขาดความเข้าใจในมาตรการการช่วยเหลือของรัฐบาล เช่น เรื่องการประกันราคาข้าว การจํานําไว้ในยุ้งฉางของ ธ.ก.ส. ซึ่งรัฐบาลมีมาตรการดําเนินการให้เป็นไปตามกฎหมาย แต่เกษตรกรบางกลุ่มยังขาดความเข้าใจขั้นตอนในการเข้าสู่กระบวนการดังกล่าว ฝากสื่อและหน่วยงานที่เกี่ยวข้องเร่งสร้างการรับรู้ และทําความเข้าใจกับประชาชนให้มากยิ่งขึ้น เน้นย้ําการแก้ปัญหาที่ต้นทางเพื่อช่วยลดต้นทุนการผลิตทั้งพืชไร่และพืชสวน รวมทั้งเรื่องกลไกการตลาด ซึ่งการเพาะปลูกควรให้เป็นไปตามความต้องการของตลาดทั้งในและต่างประเทศ
ทั้งนี้ นายกรัฐมนตรีมีความกังวลในเรื่องการเพาะปลูกพืชเชิงเดี่ยว รวมทั้งปัญหาผลผลิตที่มีมากเกินความต้องการของตลาด ซึ่งภาคประชาชนโดยความร่วมมือของภาครัฐจําเป็นต้องแก้ไขปัญหาในรูปแบบระบบสหกรณ์ที่มีประสิทธิภาพ รวมทั้งการค้าขายผ่านทางออนไลน์ และวิสาหกิจชุมชน ทั้งนี้เพื่อได้รับการอํานวยความสะดวกด้านการลงทุนจากระบบเหล่านั้น ซึ่งจะเป็นการแก้ปัญหาที่ต้นทางอย่างมีประสิทธิภาพ และมีมาตรการรองรับความเสี่ยงอย่างยั่งยืนอีกด้วย
.............................................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-นายกฯ แสดงความเสียใจกรณีอุบัติเหตุรถบัสทัศนศึกษา-รถรับส่งนักเรียน กำชับหน่วยงานให้ความช่วยเหลืออย่างเต็มที่ พร้อมระบุให้สังคมรอประกาศปรับ ครม.อย่างเป็นทางการ อย่าวิจารณ์เกินสมควร
วันพฤหัสบดีที่ 16 พฤศจิกายน 2560
นายกฯ แสดงความเสียใจกรณีอุบัติเหตุรถบัสทัศนศึกษา-รถรับส่งนักเรียน กําชับหน่วยงานให้ความช่วยเหลืออย่างเต็มที่ พร้อมระบุให้สังคมรอประกาศปรับ ครม.อย่างเป็นทางการ อย่าวิจารณ์เกินสมควร
นายกฯ แสดงความเสียใจกรณีอุบัติเหตุรถบัสทัศนศึกษา-รถรับส่งนักเรียน กําชับหน่วยงานให้ความช่วยเหลืออย่างเต็มที่ พร้อมระบุให้สังคมรอประกาศปรับ ครม.อย่างเป็นทางการ อย่าวิจารณ์เกินสมควร
วันที่ 16 พ.ย.60 พลเอก ประยุทธ์ จันทร์โอชา นายกรัฐมนตรี แสดงความเสียใจต่อครอบครัวผู้เสียชีวิตและบาดเจ็บจากกรณีที่รถบัสทัศนศึกษาของโรงเรียนบ้านหนองแซง อ.ภูเขียว จ.ชัยภูมิ ประสบอุบัติเหตุบริเวณถนนสีคิ้ว-ชัยภูมิ อ.ด่านขุนทด จ.นครราชสีมา ระหว่างเดินทางกลับจากการเข้าชมนิทรรศการพระเมรุมาศ ณ ท้องสนามหลวง รวมทั้งรถรับส่งนักเรียนโรงเรียนหนองกรดพิทยาคม อ.บรรพตพิสัย จ.นครสวรรค์ ที่ประสบอุบัติเหตุพุ่งชนต้นไม้ที่ จ.พิจิตร และมีผู้บาดเจ็บจํานวนหนึ่ง
ในส่วนของอุบัติเหตุที่ จ.นครราชสีมา นั้น เบื้องต้นเลขาธิการคณะกรรมการการศึกษาขั้นพื้นฐาน และผู้ว่าราชการจังหวัดนครราชสีมาได้เดินทางไปเยี่ยมผู้บาดเจ็บ และกําชับให้แพทย์พยาบาลช่วยเหลืออย่างสุดความสามารถ พร้อมกับอํานวยความสะดวกให้ผู้ที่ไม่ได้รับบาดเจ็บเดินทางกลับบ้าน
นอกจากนี้ สํานักงานคณะกรรมการการศึกษาขั้นพื้นฐานได้มอบเงิน จํานวน 300,000 บาท ให้กับสํานักงานเขตพื้นที่การประถมศึกษาชัยภูมิ เขต 2 (สพป.ชัยภูมิ เขต 2) เพื่อนําไปช่วยเหลือครอบครับผู้ประสบอุบัติเหตุ ขณะเดียวกันสพป.ชัยภูมิ เขต 2 ได้จัดตั้งกองทุนช่วยเหลือผู้ประสบอุบัติเหตุ ซึ่งขณะนี้มีผู้ร่วมบริจาคแล้วกว่า 200,000 บาท
“นายกฯ เป็นห่วงเรื่องการเดินทางของประชาชน โดยเฉพาะรถรับส่งและรถทัศนศึกษาของโรงเรียนที่เกิดอุบัติเหตุอยู่บ่อยครั้ง ซึ่งส่วนใหญ่เกิดจากการขับรถเร็ว จึงได้กําชับไปยังกระทรวงศึกษาธิการให้ทําความเข้าใจกับโรงเรียนในสังกัด เพื่อหามาตรการควบคุมดูแลคนขับรถและสภาพรถ เพื่อป้องกันอุบัติเหตุให้ได้มากที่สุด ส่วนอุบัติเหตุที่เกิดขึ้นแล้วให้หน่วยงานที่เกี่ยวข้องให้ความช่วยเหลืออย่างเต็มที่”
นอกจากนี้ นายกรัฐมนตรียังได้กล่าวถึง กระแสข่าวการปรับคณะรัฐมนตรีด้วยว่า ไม่อยากให้สังคมวิพากษ์วิจารณ์กันจนเกินสมควร เพราะรายชื่อที่มีการเปิดเผยจากสื่อยังไม่ใช่ข้อเท็จจริง โดยยืนยันว่านายกรัฐมนตรีเป็นผู้พิจารณาหาผู้ที่มีความรู้ความสามารถเข้ามาทํางานด้วยตนเอง จึงขอให้รอประกาศอย่างเป็นทางการต่อไป
-----------------------
รัฐบาลไทย-ข่าวทำเนียบรัฐบาล-ไทย - ตุรกี หารือทวิภาคีขยายความร่วมมือส่งเสริมสิทธิแรงงาน รองรับสังคมผู้สูงอายุ
วันจันทร์ที่ 2 กันยายน 2562
ไทย - ตุรกี หารือทวิภาคีขยายความร่วมมือส่งเสริมสิทธิแรงงาน รองรับสังคมผู้สูงอายุ
รัฐมนตรีว่าการกระทรวงแรงงาน และคณะ ร่วมประชุมทวิภาคีกับรัฐมนตรีว่าการกระทรวงครอบครัว แรงงาน และกิจการสังคม สาธารณรัฐตุรกี กระชับความสัมพันธ์อันดี ขยายความร่วมมือส่งเสริมสิทธิแรงงาน และเตรียมความพร้อมรองรับสังคมผู้สูงอายุ
เมื่อวันที่ 1 กันยายน 2562 หม่อมราชวงศ์จัตุมงคล โสณกุล รัฐมนตรีว่าการกระทรวงแรงงาน พร้อมด้วย นายสุทธิ สุโกศล ปลัดกระทรวงแรงงาน นายสุรเดช วลีอิทธิกุล รองปลัดกระทรวงแรงงาน และนางพัฒนา พันธุฟัก ผู้ช่วยปลัดกระทรวงแรงงาน ประชุมหารือทวิภาคีกับ Madame Zehra Zumrut Zelcuk รัฐมนตรีว่าการกระทรวงครอบครัว แรงงาน และกิจการสังคม สาธารณรัฐตุรกี โดยได้มีโอกาสแลกเปลี่ยนแนวทางการส่งเสริมการดําเนินงานในประเด็นด้านแรงงาน เรื่องการประกันสังคม และการเตรียมการเพื่อรองรับสังคมผู้สูงอายุ ซึ่งตุรกีประกาศให้ปี ค.ศ. 2019 เป็นปีผู้สูงอายุแห่งชาติ
ตลอดจนการหารือประเด็นที่เชื่อมโยงกับด้านแรงงาน อาทิ การส่งเสริมการจ้างงานคนพิการ ในโอกาสนี้ ตุรกีได้ชื่นชมประเทศไทยในฐานะประธานอาเซียนที่ผลักดันการจัดตั้ง ASEAN Center for Active Ageing and Innovation (ACAI) เพื่อเป็นศูนย์วิจัยแลกเปลี่ยนเรียนรู้ด้านการสูงวัยอย่างมีศักยภาพและนวัตกรรม ทั้งนี้ รัฐมนตรีว่าการกระทรวงแรงงานได้แสดงความขอบคุณต่อการหารือทวิภาคีในครั้งนี้ และแสดงจุดยืนของประเทศไทยในการส่งเสริมสิทธิแรงงาน ทั้งการพัฒนาฝีมือแรงงานทุกช่วงวัย การจัดหางาน และการประกันสังคม และยกตัวอย่างการดําเนินการที่เป็นรูปธรรม คือ การจัดตั้งศูนย์ EEC ภายใต้แผนยุทธศาสตร์ไทยแลนด์ 4.0 เพื่อพัฒนาขีดความสามารถกําลังแรงงาน ในตอนท้ายตุรกีแสดงความขอบคุณสําหรับการประชุมหารือ และเน้นย้ําว่าประเทศไทยและตุรกีเป็นประเทศที่มีความสัมพันธ์อันดี จึงหวังเป็นอย่างยิ่งว่าจะมีโอกาสขยายความร่วมมือกับกระทรวงแรงงานในโอกาสต่อ ๆ ไป
--------------------------
กองเผยแพร่และประชาสัมพันธ์/
สํานักประสานความร่วมมือระหว่างประเทศ - ข้อมูล/
2 กันยายน 2562
รัฐบาลไทย-ข่าวทำเนียบรัฐบาล-รัฐบาลเร่งฟื้นฟูสภาพป่าดอยสุเทพ มุ่งมั่นแก้ปัญหาการบุกรุกพื้นที่ ตั้งคณะกรรมการร่วมหาแนวทางแก้ไขโดยเร็ว
วันอังคารที่ 24 เมษายน 2561
รัฐบาลเร่งฟื้นฟูสภาพป่าดอยสุเทพ มุ่งมั่นแก้ปัญหาการบุกรุกพื้นที่ ตั้งคณะกรรมการร่วมหาแนวทางแก้ไขโดยเร็ว
รัฐบาลเร่งฟื้นฟูสภาพป่าดอยสุเทพ มุ่งมั่นแก้ปัญหาการบุกรุกพื้นที่ ตั้งคณะกรรมการร่วมหาแนวทางแก้ไขโดยเร็ว
วันนี้ (24 เมษายน 2561) เวลา 14.15 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีกล่าวภายหลังการประชุมคณะรัฐมนตรีถึงกรณีปัญหาการบุกรุกป่าเชิงดอยสุเทพ ว่า รัฐบาลกําลังหามาตรการแก้ไขไม่ได้นิ่งนอนใจกับปัญหาดังกล่าว มีการตั้งคณะกรรมการร่วมประกอบด้วยทุกฝ่ายที่เกี่ยวข้อง เพื่อร่วมกันพิจารณาประเด็นปัญหาและแนวทางการดําเนินการแก้ไข ซึ่งต้องมีการรวบรวมข้อเสนอ ความคิดเห็น รวมทั้งข้อโต้แย้งจากผู้เรียกร้องฝ่ายต่าง ๆ ด้วย ทั้งนี้ มีการดําเนินการบ้างแล้วในบางส่วน และยืนยันว่าการดําเนินการต้องเป็นไปตามกฎหมาย ในส่วนของการชะลอหรือการใช้ประโยชน์จากอาคารที่ก่อสร้างเรียบร้อยแล้วนั้น ต้องพิจารณาในรายละเอียดอีกครั้งว่าสามารถทําได้หรือไม่ อย่างไร ซึ่งจะต้องหาทางออกให้ได้ ทั้งนี้ได้สั่งการให้กระทรวงทรัพยากรธรรมชาติและสิ่งแวดล้อม รวมทั้งหน่วยงานที่เกี่ยวข้องเร่งดําเนินการในส่วนของการฟื้นฟูสภาพป่า ปลูกต้นไม้โดยเร็วที่สุด และไม่อยากให้บุคคลใดใช้ปัญหานี้มาเป็นเหตุผลในการแสวงหาแนวร่วม ขอยืนยันว่ารัฐบาลและทุกฝ่ายจะพยายามแก้ปัญหานี้ให้ได้
รัฐบาลไทย-ข่าวทำเนียบรัฐบาล-รองนายกรัฐมนตรีติดตามการดำเนินโครงการกลุ่มจังหวัดภาคเหนือตอนบน 2 ที่เชียงราย
วันพฤหัสบดีที่ 17 สิงหาคม 2560
รองนายกรัฐมนตรีติดตามการดําเนินโครงการกลุ่มจังหวัดภาคเหนือตอนบน 2 ที่เชียงราย
รองนายกรัฐมนตรีติดตามการดําเนินโครงการกลุ่มจังหวัดภาคเหนือตอนบน 2 ที่เชียงราย
วันนี้ (17 ส.ค.) เวลา 11.30 น.พลเอก ธนะศักดิ์ ปฏิมาประกร รองนายกรัฐมนตรี พร้อมด้วย พลเรือเอก อมรเทพ ณ บางช้าง สมาชิกสภานิติบัญญัติแห่งชาติ ในฐานะประธานคณะทํางานกลั่นกรองแผนงาน/โครงการ ของรองนายกรัฐมนตรี คณะที่ 2/2 (ประจําเขตตรวจราชการที่ 16) ผู้ตรวจราชการสํานักนายกรัฐมนตรี ผู้ตรวจราชการกระทรวงมหาดไทย ผู้ตรวจราชการกรมการปกครอง พร้อมด้วยผู้แทนสํานักงบประมาณ และสภาพัฒน์ ลงพื้นที่ตรวจเยี่ยมโรงเรียนผู้สูงอายุวัดหัวฝาย ตําบลสันกลาง อําเภอพาน จังหวัดเชียงราย โดย พระครูปิยวรรณพิพัฒน์ เจ้าอาวาสวัดหัวฝาย ได้ขอรับการสนับสนุนงบประมาณเพื่อก่อสร้างอาคารเรียนของผู้สูงอายุ ซึ่ง พลเอกธนะศักดิ์ฯ เห็นว่ามีความจําเป็น และเป็นประโยชน์ต่อผู้สูงอายุโดยรวม พร้อมเยี่ยมชมกิจกรรมที่ผู้สูงอายุนํามาจัดแสดง
เวลา 14.00น. พลเอก ธนะศักดิ์ ปฏิมาประกร ได้ประชุมมอบนโยบายการกํากับและติดตามการปฏิบัติราชการในส่วนภูมิภาค ที่ห้องจอมกิตติ ศาลากลางจังหวัดเชียงราย โดยมีผู้ว่าราชการจังหวัดเชียงราย พะเยา แพร่ และจังหวัดน่าน ได้นําเสนอปัญหาอุปสรรคที่สําคัญของจังหวัด สถานการณ์ด้านการท่องเที่ยวและวัฒนธรรม รวมทั้งภาพรวมโครงการพัฒนาคุณภาพชีวิตที่เป็นความต้องการของประชาชนตามนโยบายของรัฐบาล
***********
รัฐบาลไทย-ข่าวทำเนียบรัฐบาล-กระทรวงยุติธรรม เป็นเจ้าภาพจัดการประชุมการปฏิรูปกฎหมายล้มละลายในเอเชีย ครั้งที่ ๑๑
วันพุธที่ 19 กันยายน 2561
กระทรวงยุติธรรม เป็นเจ้าภาพจัดการประชุมการปฏิรูปกฎหมายล้มละลายในเอเชีย ครั้งที่ ๑๑
กระทรวงยุติธรรม เป็นเจ้าภาพจัดการประชุมการปฏิรูปกฎหมายล้มละลายในเอเชีย ครั้งที่ ๑๑
เมื่อวันจันทร์ที่ ๑๗ กันยายน ๒๕๖๑ เวลา ๐๘.๓๐ น. ณ โรงแรมอนันตรา สยาม กรุงเทพฯ
หม่อมหลวงปนัดดา ดิศกุล ผู้ช่วยรัฐมนตรีประจํานายกรัฐมนตรี ปฏิบัติราชการกระทรวงยุติธรรม
เป็นประธานในพิธีเปิดการประชุมการปฏิรูปกฎหมายล้มละลายในเอเชีย ครั้งที่ ๑๑
(Forum for Asian Insolvency Reform - FAIR)
ภายใต้หัวข้อ “การสร้างความก้าวหน้าในเศรษฐกิจโลกที่ผันผวน (Making progress in an uncertain global economy)
โดยมีศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม
นางกรรณิการ์ แสงทอง รองปลัดกระทรวงยุติธรรม นางสาวรื่นวดี สุวรรณมงคล อธิบดีกรมบังคับคดี
ผู้แทนสํานักงานศาลยุติธรรม ผู้แทนกลุ่มธนาคารโลก (World Bank Group)
ผู้แทนองค์การระหว่างประเทศผู้ประกอบวิชาชีพด้านล้มละลายและฟื้นฟูกิจการ (INSOL International)
และผู้ทรงคุณวุฒิด้านกฎหมายล้มลายในกลุ่มประเทศเอเชีย เข้าร่วมฯ
เพื่อแลกเปลี่ยนและเสริมสร้างศักยภาพของตุลาการเกี่ยวกับพัฒนาการล่าสุด
ของวงการกฎหมายล้มละลายของประเทศต่าง ๆ จากผู้ทรงคุณวุฒิเกี่ยวกับกฎหมายล้มละลายข้ามชาติ
และก่อให้เกิดประโยชน์สูงสุดต่อประเทศไทย โดยเฉพาะการพัฒนากฎหมายล้มละลาย
อันจะมีผลโดยตรงต่อการเสริมสร้างขีดความสามารถในการแข่งขันของประเทศต่อไป
ทั้งนี้ หม่อมหลวงปนัดดาฯ ได้หยิบยกความสําคัญของศาสตร์พระราชาและปรัชญาเศรษฐกิจพอเพียง
ของพระบาทสมเด็จพระปรมินทรมหาภูมิพลอดุลยเดช ที่เน้นแนวคิด “เข้าใจ เข้าถึง พัฒนา”
ว่าเป็นหนึ่งในทางเลือกที่ดีที่สุดที่สามารถนํามาปรับใช้เพื่อรับมือกับปัญหาล้มละลาย
เนื่องจากเป็นแนวทางที่สนับสนุนการใช้ชีวิตแบบสมดุล และสอดคล้องกับเป้าหมายการพัฒนาที่ยั่งยืน
(Sustainable Development Goals–SDGs) ขององค์การสหประชาติ
ขณะที่ ปลัดกระทรวงยุติธรรม ได้กล่าวปาฐกถาพิเศษในหัวข้อ “Progress in context of Southeast Asia’s broader economic challenges and opportunities since the last FAIR which took place in Thailand in 2009” ใจความตอนหนึ่งว่า
การประชุมครั้งนี้ทําให้เราได้เรียนรู้ว่าระบบกฎหมายล้มละลายที่ดีควรจะเป็นอย่างไรและจะสามารถพัฒนาต่อยอดได้อย่างไร
นอกจากนี้ หากมีการพัฒนาระบบกฎหมายล้มละลายที่เป็นแม่แบบระหว่างประเทศได้
แต่ละประเทศก็จะสามารถจัดการกับปัญหาล้มละลายในมาตรฐานเดียวกันได้
ในส่วนของอธิบดีกรมบังคับคดี ได้นําเสนอรายงานเกี่ยวกับพัฒนาการของการปรับปรุงโครงสร้าง
ด้านกฎหมายล้มละลายในประเทศไทย การอบรมพัฒนาศักยภาพของบุคลากรที่เกี่ยวข้อง
ตลอดจนอิทธิพลของความก้าวหน้าทางเทคโนโลยีที่ส่งผลต่อแนวโน้มในการพัฒนาของกฎหมายล้มละลายในอนาคต
สําหรับ การประชุม FAIR มีกําหนดจัดขึ้นระหว่างวันที่ ๑๗ – ๑๘ กันยายน ๒๕๖๑ โดยประเทศไทย ในฐานะเจ้าภาพร่วม นอกจากจะได้ประโยชน์จากการแลกเปลี่ยนข้อมูลกับผู้ทรงคุณวุฒิในด้านนี้แล้ว
ยังถือเป็นโอกาสในการแสดงศักยภาพด้านการจัดการประชุมนานาชาติอีกด้วย
รัฐบาลไทย-ข่าวทำเนียบรัฐบาล-Government Lab...พัฒนางานบริการภาครัฐ
วันศุกร์ที่ 21 กรกฎาคม 2560
Government Lab...พัฒนางานบริการภาครัฐ
เพื่อศึกษาปัญหาในการให้บริการประชาชนของภาครัฐ และหาวิธีแก้ปัญหา ด้วยการทําวิจัยและพัฒนา
ต่อจากนี้ไป ขอเชิญรับฟังไทยคู่ฟ้า ครับ
รัฐบาลจัดทําโครงการห้องปฏิบัติการนวัตกรรมภาครัฐ หรือ Gov Lab เพื่อศึกษาวิธีแก้ไขปัญหาที่ส่งผลกระทบต่อประชาชน เช่น ปัญหาระบบการเข้าคิวรับการรักษาในโรงพยาบาล ปัญหาความล่าช้าในกระบวนการขึ้นทะเบียนสมุนไพร การรับรองมาตรฐาน ISO ของห้องปฏิบัติการทดสอบ และการแก้ไขปัญหาของประชาชนในระดับพื้นที่ รวมทั้งจะเฟ้นหาข้าราชการที่มีศักยภาพสูงร่วมพัฒนานวัตกรรมการอํานวยความสะดวกแก่ประชาชนนําร่องในสํานักงาน ก.พ.ร. กระทรวงพาณิชย์ กระทรวงมหาดไทย กระทรวงวิทยาศาตร์และเทคโนโลยี และกระทรวงสาธารณสุข ทั้งนี้ การดําเนินงานดังกล่าวสอดคล้องกับแนวทางศาสตร์พระราชาเข้าใจเข้าถึงพัฒนา เพื่อให้ประเทศไทยสามารถขับเคลื่อนสู่ยุค 4.0 ได้อย่างมีประสิทธิภาพสูงสุด
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รอง นรม.พล.อ.อ.ประจินฯ เป็นประธานการประชุมคณะกรรมการพืชน้ำมันและน้ำมันพืช ครั้งที่ 2/2560
วันศุกร์ที่ 28 กรกฎาคม 2560
รอง นรม.พล.อ.อ.ประจินฯ เป็นประธานการประชุมคณะกรรมการพืชน้ํามันและน้ํามันพืช ครั้งที่ 2/2560
โครงการป้องกันกําจัดศัตรูมะพร้าว (หนอนหัวดํา) ด้วยวิธีผสมผสานแบบครอบคลุมพื้นที่
เมื่อวานนี้ (27 ก.ค. 60) เวลา 14.00 น. ณ ห้องประชุม 109 ชั้น 1 สํานักปลัด สํานักนายกรัฐมนตรี ทําเนียบรัฐบาล พลอากาศเอก ประจิน จั่นตอง รองนายกรัฐมนตรี เป็นประธานการประชุมคณะกรรมการพืชน้ํามันและน้ํามันพืช ครั้งที่ 2/2560
ที่ประชุมได้รับทราบโครงการป้องกันกําจัดศัตรูมะพร้าว (หนอนหัวดํา) ด้วยวิธีผสมผสานแบบครอบคลุมพื้นที่ โดยมีวัตถุประสงค์เพื่อป้องกันและกําจัดหนอนหัวดํามะพร้าว สามารถครอบคลุมพื้นที่และตัดวงจรการระบาดไม่ให้แพร่ระบาดไปยังพื้นที่แห่งใหม่และพืชชนิดอื่น โดยดําเนินการในพื้นที่การระบาดของหนอนหัวดําครอบคลุม 29 จังหวัดทั่วประเทศ จํานวนกว่า 1 แสนไร่ รวมกว่า 4 ล้านต้น ทั้งนี้ จะมีแนวทางสร้างการรับรู้และการมีส่วนร่วมด้วยการจัดการศัตรูพืชแบบผสมผสานพร้อมมาตรการทางกฎหมายในวงเงินงบประมาณกว่า 287 ล้านบาท ซึ่งจะส่งผลให้พื้นที่การระบาดของหนอนหัวดํามีจํานวนลดน้อยลงกว่าร้อยละ 70
.....................................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ทส. เปิดศูนย์อำนวยการพิทักษ์ทรัพยากรทางทะเลและชายฝั่ง
วันพฤหัสบดีที่ 1 พฤศจิกายน 2561
ทส. เปิดศูนย์อํานวยการพิทักษ์ทรัพยากรทางทะเลและชายฝั่ง
ทส. เปิดศูนย์อํานวยการพิทักษ์ทรัพยากรทางทะเลและชายฝั่ง
ทส. เปิดศูนย์อํานวยการพิทักษ์ทรัพยากรทางทะเลและชายฝั่ง
กระทรวงทรัพยากรธรรมชาติและสิ่งแวดล้อม เปิดศูนย์อํานวยการพิทักษ์ทรัพยากรทางทะเลและชายฝั่ง เพื่อเป็นศูนย์ประสานงานเชื่อมโยงและบูรณาการข้อมูลที่เกี่ยวข้องจากหน่วยงานต่าง ๆ ในการบริหารจัดการ การกํากับควบคุม ตรวจสอบเฝ้าระวัง ติดตาม ป้องกันและปราบปรามการบุกรุกทําลายระบบนิเวศและทรัพยากรทางทะเลและชายฝั่ง รวมถึงวิเคราะห์สถานการณ์ที่จะมีผลกระทบต่อทรัพยากรทางทะเลและชายฝั่ง ทั้งในช่วงปกติและช่วงสถานการณ์วิกฤตต่าง ๆ
วันนี้ (31 ตุลาคม 2561) พลเอก สุรศักดิ์ กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อม เป็นประธานเปิดศูนย์อํานวยการพิทักษ์ทรัพยากรทางทะเลและชายฝั่ง พร้อมทั้งแถลงข่าวการดําเนินงานของศูนย์ฯ โดยโอกาสนี้ นายพงศ์บุณย์ ปองทอง รองปลัดกระทรวงทรัพยากรธรรมชาติและสิ่งแวดล้อม นายจตุพร บุรุษพัฒน์ อธิบดีกรมทรัพยากรทางทะเลและชายฝั่ง ตลอดจนคณะผู้บริหาร ข้าราชการ พนักงาน และเจ้าหน้าที่ในสังกัดกรมฯ ร่วมให้การต้อนรับและร่วมงานแถลงข่าว ณ ศูนย์อํานวยการพิทักษ์ทรัพยากรทางทะเลและชายฝั่ง ชั้น 8 กรมทรัพยากรทางทะเลและชายฝั่ง ศูนย์ราชการเฉลิมพระเกียรติฯ อาคารรัฐประศาสนภักดี แจ้งวัฒนะ กรุงเทพฯ
ศูนย์อํานวยการพิทักษ์ทรัพยากรทางทะเลและชายฝั่ง เป็นการดําเนินการตามคําสั่งกระทรวงทรัพยากรธรรมชาติและสิ่งแวดล้อม ที่ 280/2560 ลงวันที่ 11 กรกฎาคม พ.ศ. 2560 เพื่อให้เป็นศูนย์ประสานงานเชื่อมโยงและบูรณาการข้อมูลที่เกี่ยวข้องจากหน่วยงานต่าง ๆ ในการบริหารจัดการ การกํากับควบคุม ตรวจสอบเฝ้าระวัง ติดตาม ป้องกันและปราบปรามการบุกรุกทําลายระบบนิเวศและทรัพยากรทางทะเลและชายฝั่ง รวมถึงวิเคราะห์สถานการณ์ที่จะมีผลกระทบต่อทรัพยากรทางทะเลและชายฝั่ง ทั้งในช่วงปกติและช่วงสถานการณ์วิกฤตต่าง ๆ นอกจากนี้ ยังเป็นหน่วยงานที่ใช้ระบบฐานข้อมูลกลางและมาตรฐานข้อมูลทรัพยากรทางทะเลและชายฝั่งในลักษณะ Big Data เป็นระบบงานหลัก โดยการเชื่อมโยงข้อมูลที่เกี่ยวข้องและนํามาแสดงผลบนระบบแผนที่ออนไลน์ เพื่อแสดงตําแหน่งที่ตั้งของข้อมูลกายภาพ ข้อมูลทรัพยากรทางทะเลและชายฝั่ง ข้อมูลการบริหารจัดการ ข้อมูลงานวิจัยข้อมูลกลุ่มเครือข่าย กลุ่มอนุรักษ์ และข้อมูลที่เกี่ยวข้องจากหน่วยงานต่าง ๆ โดยมีแอปพลิเคชั่นในการตรวจสอบ ค้นหาสถานที่ และวิเคราะห์ข้อมูล ตลอดจนมีเจ้าหน้าที่ปฏิบัติงานประจําอย่างต่อเนื่อง ในการเชื่อมโยง วิเคราะห์ข้อมูล และเฝ้าระวังการเกิดเหตุการณ์ที่จะมีผลกระทบต่อทรัพยากรทางทะเลและชายฝั่งอย่างต่อเนื่อง ทั้งนี้ เพื่อให้ตอบสนองตามนโยบายรัฐบาล ทั้งโครงการพัฒนาระเบียงเศรษฐกิจพิเศษภาคตะวันออก (EEC) โครงการพัฒนาพื้นที่ระเบียงเศรษฐกิจภาคใต้ (SEC) ตลอดจนการรักษาความมั่นคงของฐานทรัพยากรและการสร้างความสมดุลระหว่างการอนุรักษ์กับการใช้ประโยชน์อย่างยั่งยืนเพื่อให้ประเทศไทยมีความมั่นคง มั่งคั่ง ยั่งยืนตามหลักปรัชญาเศรษฐกิจพอเพียงสืบไป